Na podlagi  tretjega odstavka 23. člena Zakona o nujnih ukrepih na področju zdravstva (Uradni list RS, št. 112/21, [189/21](http://www.uradni-list.si/1/objava.jsp?sop=2021-01-3726),[206/21](http://www.uradni-list.si/1/objava.jsp?sop=2021-01-4283) – ZDUPŠOP in [132/22](http://www.uradni-list.si/1/objava.jsp?sop=2022-01-3114)), 34. člena Zakona o nujnih ukrepih za zajezitev širjenja in blaženja posledic nalezljive bolezni COVID-19 na področju zdravstva (Uradni list RS, št. 141/2022 – ZNUNBZ) ter v skladu s Pravilnikom o specializacijah zdravstvenih delavcev in zdravstvenih sodelavcev (Uradni list RS, št. 37/04, 25/06, 113/06, 2/09, 9/12 in 82/14) in Odredbo o programu specializacije iz klinične psihologije (Uradni list RS, št. 71/13) Ministrstvo za zdravje objavlja

**JAVNI RAZPIS**

**ZA FINANCIRANJE SPECIALIZACIJ IZ KLINIČNE PSIHOLOGIJE V LETU 2023**

**I. Število razpisanih specializacij**

Za leto 2023 je razpisanih skupno 32 specializacij iz klinične psihologije, in sicer:

* 5 za javne zdravstvene zavode na primarni ravni zdravstvene dejavnosti za delo z otroki in mladostniki in
* 27 za javne zdravstvene zavode na primarni ravni zdravstvene dejavnosti za delo z odraslimi.

**II. Splošna določila**

Na razpisane specializacije se lahko prijavi **javni zdravstveni zavod, ki deluje na primarni zdravstveni ravni zdravstvene dejavnosti, in ima**:

* **vzpostavljen Center za duševno zdravje otrok in mladostnikov ali Center za duševno zdravje odraslih ali**
* **predvideno vzpostavitev Centra za duševno zdravje otrok in mladostnikov ali odraslih v letu 2023.**

Javni zdravstveni zavod se lahko prijavi s posameznim kandidatom oziroma kandidatko (v nadaljevanju: kandidat), ki je zaposlen v tem zavodu. Javni zdravstveni zavod lahko prijavi enega oziroma največ dva

kandidata.

V kolikor pa je organiziranost javnega zdravstvenega zavoda takšna, da združuje več organizacijskih enot, to je zdravstvenih domov, se tako organiziran javni zdravstveni zavod lahko prijavi na razpis z enim oziroma največ z dvema kandidatoma na organizacijsko enoto (to je na en zdravstveni dom) svojega javnega zdravstvenega zavoda.

Prednost pri izbiri bodo imeli javni zdravstveni zavodi, ki še nimajo zaposlenega nobenega specialista klinične psihologije za obravnavo otrok in mladostnikov ali odraslih v svojem zavodu ali v svojih organizacijskih enotah (to je zdravstvenih domovih). Tem javnim zdravstveni zavodom se pri ocenjevanju kandidatov dodeli 10 dodatnih točk oziroma 10 dodatnih točk se javnemu zdravstvenemu zavodu dodeli za vsako od svojih organizacijskih enot.

Obvezna dokazila morajo biti predložena v slovenskem jeziku, neobvezna dokazila pa so lahko predložena v slovenskem ali angleškem jeziku. Obvezna in neobvezna dokazila so lahko predložena v izvirniku, overjeni ali neoverjeni kopiji. Dokazila, ki niso v slovenskem ali angleškem jeziku, morajo biti s strani v Republiki Sloveniji sodno zapriseženega tolmača uradno prevedena v slovenski jezik, pri čemer mora biti prevod besedila zapečateno zvezan z izvirnikom besedila ali njegovo v Republiki Sloveniji overjeno kopijo. V nasprotnem primeru dokazila ne bodo upoštevana.

**III. Pogoji za prijavo na razpis – OBVEZNA DOKAZILA**

**Prijavi na razpis za financiranje specializacij iz klinične psihologije** (v nadaljnjem besedilu: vloga), ki je priloga in sestavni del tega razpisa, mora javni zdravstveni zavod priložiti:

1. **Pisno izjavo kandidata, da Ministrstvu za zdravje dovoljuje pridobitev naslednjih podatkov iz uradnih evidenc:**
* o zaključenem univerzitetnem študiju psihologije ali magistrskem študiju psihologije (2. bolonjska stopnja),
* o opravljenem strokovnem izpitu v Republiki Sloveniji,
* potrdila o nekaznovanosti.

Zaključen univerzitetni študij psihologije ali magistrski študij psihologije (2. bolonjska stopnja), opravljen strokovni izpit v Republiki Sloveniji in nekaznovanost so pogoji za prijavo kandidata na specializacijo.

1. **Pisno izjavo kandidata, da se bo po končani specializaciji za najmanj enkratno časovno obdobje trajanja specializacije za polni delovni čas zaposlil pri javnem zdravstvenem zavodu, ki ga je predlagal na tem razpisu** (v prilogi tega razpisa).
2. **Pisno izjavo javnega zdravstvenega zavoda na primarni ravni, da bo v primeru izbire kandidata**, ki ga je predlagal, za najmanj enkratno obdobje trajanja specializacije zaposlil v Centru za duševno zdravje otrok in mladostnikov ali v Centru za duševno zdravje odraslih (v prilogi tega razpisa)
3. **Potrdilo o zaposlitvi kandidata v javnem zdravstvenem zavodu** – kopija pogodbe o zaposlitvi
4. Življenjepis kandidata na obrazcu europass
5. Motivacijsko pismo kandidata, v katerem kandidat na kratko, na največ eni strani A4 opiše razloge za kandidaturo in predviden lasten prispevek po opravljeni specializaciji pri razvoju tega strokovnega področja v Republiki Sloveniji.

**Če vlagatelj katerega od obveznih dokazil oz. izjav ne bo priložil, se bo vloga štela za nepopolno. Ministrstvo za zdravje (v nadaljnjem besedilu: ministrstvo) nepopolnih vlog ne bo obravnavalo.**

**IV. Merila za izbiro – NEOBVEZNA DOKAZILA**

**Dokazila za ocenjevanje izbirnih meril niso obvezna priloga k vlogi in se vloga brez njih ne šteje za nepopolno.** Če javni zdravstveni zavod vlogi katerega izmed spodaj naštetih dokazil ne bo priložil, bo kandidat pri tem izbirnem merilu prejel 0 (nič) točk.

Izbirni postopek opravi in dokazila ovrednoti izbirna komisija, ki jo za namen tega razpisa imenuje ministrstvo in jo sestavljajo:

* predstavnik ministrstva,
* predstavnik Zbornice kliničnih psihologov Slovenije,
* predstavnik Nacionalnega inštituta za javno zdravje.

Izbirna merila, sorazmerni delež možnega števila doseženih točk in načini vrednotenja so:

1. Povprečna ocena univerzitetnega študija psihologije ali magistrskega študija psihologije (2. bolonjska stopnja) (največje število točk: 15)

Število točk se določi tako, da se povprečna ocena množi s 5, od zmnožka se odšteje 30 (formula: 5 x povprečna ocena - 30 = število točk), rezultat pa se zaokroži na eno decimalko.

Za dokazilo o povprečni oceni dodiplomskega študija je treba predložiti potrdilo o povprečni oceni, ki ga izda izobraževalna ustanova ali prilogo k diplomi, iz katere je razvidna povprečna ocena in na koga se ta ocena nanaša. Če je kandidat diplomiral v tujini, je treba predložiti potrdilo o povprečni oceni in potrdilo te fakultete o razponu pozitivnih ocen (katere ocene se na tej fakulteti štejejo za pozitivne; v Republiki Sloveniji so to ocene od vključno 6 do 10). Potrdilo mora vsebovati tudi ime in priimek kandidata, zgolj seznam opravljenih izpitov ne zadošča.

1. **Delovne izkušnje po opravljanem strokovnem izpitu na delovnem mestu psihologa v zdravstveni dejavnosti (največje število točk: 15)**

Potrdilo o delovnih izkušnjah se pridobi na Zavodu za pokojninsko in invalidsko zavarovanje Slovenije, obrazec »Izpis obdobij zavarovanja«.

Vrednotenje delovnih izkušenj bo potekalo po naslednji lestvici:

1. 0 do 3 leta: 4 točke,
2. več kot 3 leta in do 7 let: 15 točk,
3. več kot 7 let in do 10 let: 7 točk,
4. več kot 10 let: 0 točk.
5. **Dosedanji dosežki (največje število točk: 30):**

Dosežki, ki so del obveznega dodiplomskega ali magistrskega (2. bolonjska stopnja) študija psihologije, se ne upoštevajo. Vlagatelj lahko posamezni dosežek (temo) kandidata uveljavlja le enkrat znotraj 3. točke IV. poglavja tega razpisa (Merila za izbiro).

1. Izmenjava študentov v tujino, 0,5 točke/0,5 meseca[[1]](#footnote-1).
2. Dodatna izpopolnjevanja, ki niso del obveznega študijskega programa in sicer psihodiagnostična in psihoterapevtska izobraževanja, ki so del obveznega programa specializacije ali opravljena dodatna izobraževanja na dokazih utemeljenih diagnostičnih in terapevtskih metod  v klinični psihologiji ali usposabljanja NIJZ za strokovnjake centrov za duševno zdravje.

Točkovanje:

* + do 2 dni: 1 točka
	+ 3-5 dni: 3 točke
	+ več kot 5 dni: 5 točk.
1. Aktivna udeležba kandidata na seminarjih in kongresih s področja psihologije oziroma s predstavitvijo vsebine s psihološkega področja: 1 točka[[2]](#footnote-2).
2. Objava strokovnega ali znanstvenega članka s področja psihologije: 3 točke[[3]](#footnote-3).
3. Avtorstvo poglavja v strokovni ali znanstveni knjigi/monografiji: 2 točki[[4]](#footnote-4).
4. Dokončan znanstveni magistrski študij: 2 točki.
5. Dokončan doktorski študij: 3 točke.

**4. Mnenje izbirne komisije na podlagi osebnega razgovora s kandidatom – po presoji izbirne komisije (največje število točk: 40),** ki pri svojem mnenju upošteva:

* komunikacijske sposobnosti kandidata,
* pripravljenost kandidata na timsko delo,
* primernost kandidata za specializacijo,
* profesionalizem kandidata.

**Osebni razgovori s kandidati bodo potekali med 12. in 15. 1. 2023**. O terminu razgovora bo ministrstvo javne zdravstvene zavode in kandidate obvestilo po e-pošti, na v vlogi navedena e-naslova vlagatelja in kandidata. Če se kandidat razgovora ne more udeležiti, mora v roku treh delovnih dni po prejemu vabila na razgovor posredovati dokazilo, ki opravičuje izostanek (bolezen ali drugi opravičljivi razlogi). Če se kandidat razgovora ne udeleži in svojega izostanka pred razgovorom ne opraviči, se šteje, da vlagatelj odstopa od prijave.

**V. Roki in način oddaje vloge**

Pisne vloge z dokazili o izpolnjevanju razpisnih pogojev z oznako **»NE ODPIRAJ! - ZA JAVNI RAZPIS SPECIALIZACIJ«** se pošlje ali osebno vloži na naslov: Ministrstvo za zdravje, Štefanova 5, 1000 Ljubljana, **do vključno 14. 12. 2022 (razpisni rok).**

Če na vlogi ni jasne oznake »Ne odpiraj! – Za javni razpis specializacij«, se šteje, da vloga ni bila vložena.

**Vloga je pravočasna**, če prispe na ministrstvo najpozneje zadnji dan razpisnega roka oziroma je do tega dne **priporočeno oddana na pošto** (do vključno 14. 12. 2022).

**Vloga je popolna**, če vsebuje vse obvezne sestavine, ki so zahtevane v tem razpisu. Izpolnjevanje pogojev se ugotavlja na podlagi obveznih dokazil. Nepopolnih vlog ministrstvo ne bo obravnavalo. Če vlagatelj ne bo predložil katerega izmed dokazil za ocenjevanje izbirnih meril, bo pri tem izbirnem merilu prejel 0 (nič) točk.

Obrazec za prijavo na razpis je priloga tega razpisa.

V roku treh dni po poteku razpisnega roka komisija za odpiranje vlog, ki je sestavljena iz treh predstavnikov ministrstva, hkrati odpre vse vloge, ki so prispele do tedaj. Odpiranje vlog ni javno.

**VI. Odločitev o vlogah**

Izbirni postopek za vse prijavljene javne zdravstvene zavode opravi izbirna komisija, ki pripravi zapisnik s seznamom vlagateljev in doseženimi ocenami ter predlogom izbranih vlagateljev. Javne zdravstvene zavode, vključno z njihovimi organizacijskimi enotami določi minister za zdravje na podlagi predloga izbirne komisije do vključno 30. decembra 2022. O odločitvi bodo vlagatelji obveščeni po e-pošti na e-naslov vlagatelja, naveden na vlogi. Izbranim kandidatom bo ministrstvo izdalo odločbo o odobritvi specializacije. Medsebojne obveznosti, ki jih imajo ministrstvo, specializant in javni zdravstveni zavod, se bodo uredile s pogodbo, ki se bo sklenila po izdaji odločbe o odobritvi specializacije. V pogodbi bo določena tudi obveznost specializanta, da po končani specializaciji sprejme ponudbo javnega zdravstvenega zavoda, ki ga je predlagal, za zaposlitev, in sicer za enkratno časovno obdobje trajanja specializacije in posledice, če takšne ponudbe ne sprejme (to je povračilo vseh stroškov, nastalih v zvezi s specializacijo, razen plače in drugih prejemkov iz delovnega razmerja, v proračun Republike Slovenije) in obveznost javnega zdravstvenega zavoda, da specializantu po opravljeni specializaciji ponudi zaposlitev na delovnem mestu specialista klinične psihologije, v Centru za duševno zdravje otrok in mladostnikov ali odraslih.

**VII. Ostalo**

Razpisna dokumentacija (razpis specializacij, prijava na razpis in izjava iz III. točke tretjega poglavja) je vsem zainteresiranim dosegljiva tudi na Ministrstvu za zdravje, Štefanova 5, 1000 Ljubljana (Glavna pisarna), v času uradnih ur ter na spletni strani Ministrstva za zdravje https://www.gov.si/drzavni-organi/ministrstva/ministrstvo-za-zdravje/ Ministrstvo za zdravje objavlja.

Če po zaključenem javnem razpisu ne bodo zapolnjena vsa razpisana mesta, bo ministrstvo na naslednjem razpisu specializacij ustrezno povečalo število razpisanih mest.

Št.: 603-88/2022/56

Ljubljana, 30. 11. 2022

 Danijel Bešič Loredan

 minister

**PRIJAVA NA JAVNI RAZPIS ZA FINANCIRANJE SPECIALIZACIJ IZ KLINIČNE PSIHOLOGIJE**

**(vloga)**

**Podatki javnega zdravstvenega zavoda, ki predlaga kandidata:**

Naziv in naslov javnega zdravstvenega zavoda:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-naslov javnega zdravstvenega zavoda: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna oseba (direktor): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Število specialistov klinične psihologije:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis odgovorne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Podatki kandidata:**

Ime in priimek kandidata: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in kraj rojstva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega ali začasnega prebivališča (naslov, kjer kandidat dejansko prebiva):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime, priimek in naslov pooblaščenca za vročanje poštnih pošiljk (izpolniti, če kandidat nima stalnega ali

začasnega prebivališča v Republiki Sloveniji):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon kandidata (na katerem je kandidat dosegljiv): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-naslov kandidata (na katerem je kandidat dosegljiv): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in fakulteta diplome: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in kraj opravljanja strokovnega izpita: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Število let delovnih izkušenj na delovnem mestu psihologa po opravljenem strokovnem izpitu (točno

število let in mesecev): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za glavnega mentorja predlagam: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Predlagani glavni mentor mora biti na seznamu glavnih mentorjev za specializacijo iz klinične psihologije (v prilogi tega razpisa). Glavnega mentorja določi ministrstvo v dogovoru z javnim zdravstvenim zavodom, glede na zasedenost mentorjev.*

**IZJAVA KANDIDATA**

**S svojim podpisom jamčim, da so vsi navedeni podatki in priložena dokazila verodostojni.**

Datum: \_\_\_\_\_\_\_\_\_\_\_\_\_\_\_\_\_\_\_\_\_\_ Podpis kandidata: \_\_\_\_\_\_\_\_\_\_\_\_\_\_\_\_\_\_\_\_

**IZJAVA KANDIDATA ob prijavi na javni razpis**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datum in kraj rojstva)

izjavljam, da Ministrstvu za zdravje za namen obravnave prijav na javni razpis za financiranje specializacij iz klinične psihologije v letu 2023 dovoljujem dostop do naslednjih podatkov, ki se vodijo v uradnih evidencah:

 o zaključenem univerzitetnem študiju psihologije ali magistrskem študiju psihologije (2. bolonjska

stopnja),

 o opravljenem strokovnem izpitu v Republiki Sloveniji,

 potrdila o nekaznovanosti.

Datum: \_\_\_\_\_\_\_\_\_\_\_\_\_\_\_\_ Podpis kandidata: \_\_\_\_\_\_\_\_\_\_\_\_\_\_\_\_\_

**IZJAVA KANDIDATA ob prijavi na javni razpis**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datum in kraj rojstva)

**se zavezujem,**

da bom za prvo zaposlitev kot specialist/-ka, po končani specializaciji iz klinične psihologije sprejel/-a

ponudbo javnega zdravstvenega zavoda, ki me je predlagal, in sicer za enkratno časovno obdobje trajanja specializacije in se strinjam, da bom v nasprotnem primeru povrnil vse stroške, nastale v zvezi s specializacijo, oziroma njihov sorazmerni del glede na obdobje trajanja zaposlitve, razen plače in drugih prejemkov iz delovnega razmerja specializanta klinične psihologije.

Datum: \_\_\_\_\_\_\_\_\_\_\_\_\_\_\_\_ Podpis kandidata: \_\_\_\_\_\_\_\_\_\_\_\_\_\_\_\_\_

**IZJAVA JAVNEGA ZDRAVSTVENEGA ZAVODA ob prijavi na javni razpis**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(javni zdravstveni zavod)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naslov)

**zavezujemo se,**

da bomo kandidata, ki smo ga predlagali, po končani specializaciji iz klinične psihologije zaposlili v našem javnem zdravstvenem zavodu, in sicer za enkratno časovno obdobje trajanja specializacije. Strinjamo se, da bomo v nasprotnem primeru povrnili vse stroške, nastale v zvezi s specializacijo, oziroma njihov sorazmerni del glede na obdobje trajanja zaposlitve, razen plače in drugih prejemkov iz delovnega razmerja specializanta klinične psihologije.

Datum: \_\_\_\_\_\_\_\_\_\_\_\_\_\_\_\_ Podpis direktorja: \_\_\_\_\_\_\_\_\_\_\_\_\_\_\_\_\_

**Seznam glavnih mentorjev za specializacijo iz klinične psihologije:**

|  |  |
| --- | --- |
| OSEBNO IME | NAZIV DELODAJALCA |
| Ajda Škerjanc | zaposlena Univerzitetna psihiatrična klinika Ljubljana |
| Aleksandra Jelićić | zaposlena Zdravstveni dom za študente Univerze v Ljubljani |
| Aleksandra P. Meško | zaposlena pri Persona - center za psihološko svetovanje |
| Alenka Fifolt Lukan | zaposlena Mladinsko klimatsko zdravilišče Rakitna |
| Alenka Kunej | zaposlena Zdravstveni dom Krško |
| Ana Jerman | zaposlena Zdravstveni dom dr. Adolfa Drolca Maribor |
| Ana Ožura Brečko | zaposlena Univerzitetni klinični center Ljubljana |
| Ana Petrović | zaposlena Univerzitetni inštitut za rehabilitacijo RS – Soča |
| Andreja Cirila Škufca Smrdel | zaposlena Onkološki inštitut Ljubljana |
| Andreja Mikuž | zaposlena Zdravstveni dom Ljubljana |
| Andreja Mlinarič | zaposlena Univerzitetni klinični center Ljubljana |
| Anica Prosnik Domjan | zaposlena Univerzitetni klinični center Maribor |
| Anita Prezelj | zaposlena Zdravstveni dom Ljubljana |
| Anja Simonič | zaposlena Univerzitetna klinika za pljučne bolezni in alergijo Golnik |
| Arijana Steblovnik | zaposlena Univerzitetni klinični center Maribor |
| Barbara Starovasnik Žagavec | zaposlena Univerzitetni inštitut za rehabilitacijo RS - Soča |
| Barbara Vajd Ledinek | zaposlena Zasebna klinično psihološka ambulanta |
| Bernarda Dobnik Renko | zaposlena Svetovalni center za otroke, mladostnike in starše Ljubljana  |
| Bernarda Logar Zakrajšek | zaposlena Univerzitetni klinični center Ljubljana |
| Bojan Zalar | zaposlen Univerzitetna psihiatrična klinika Ljubljana |
| Bojana Moškrič | zaposlena Inštitut za klinično psihologijo in psihoterapijo |
| Bojana Veber Habjan | zaposlena Zasebna psihološka ambulanta BOJA |
| Borjana Kremžar Jovanovič | zaposlena Univerzitetni klinični center Maribor |
| Branka Režun | zaposlena Psihiatrična bolnišnica Idrija |
| Danica Veternik Dražnik | zaposlena Zdravstveni dom Velenje |
| Danijela Mrzlekar Svetel | zaposlena Zdravstveni dom dr. Adolfa Drolca Maribor |
| Darja Škrila Čuš | zaposlena Univerzitetni klinični center Maribor |
| David Gosar | zaposlen Univerzitetni klinični center Ljubljana |
| Doris Adamčič Pavlović | zaposlena Psihoterapija, svetovanje in psihodiagnostika, Doris Adamčič Pavlović s.p. spec. klin. psih. |
| Emil Benedik | zaposlen Psihiatrična bolnišnica Begunje |
| Estera Žalik | zaposlena Univerzitetni klinični center Maribor |
| Ivan Kodelja | zaposlen Zdravstveni dom Nova Gorica |
| Ivana Kreft Hausmeister | zaposlena Univerzitetni klinični center Ljubljana |
| Ivna Bulić | zaposlena Zdravstveni dom Domžale |
| Jana Kodrič | zaposlena Univerzitetni klinični center Ljubljana |
| Jana Strniša | zaposlena Psihiatrična bolnišnica Begunje |
| Janez Rojšek | zaposlen Zdravstveni dom Radovljica |
| Jernej Korenjak | zaposlen Zdravstveni dom Murska Sobota |
| Jernej Vidmar | zaposlen Splošna bolnišnica Maribor |
| Kamila Temlin | zaposlena Univerzitetni inštitut za rehabilitacijo RS - Soča |
| Katarina Stanojević | zaposlena Zdravstveni dom Ljubljana |
| Katja Belšak | zaposlena Univerzitetna psihiatrična klinika Ljubljana |
| Katja Kodelja | zaposlena Zdravstveni dom Nova Gorica |
| Leonida Rotvejn Pajić | zaposlena Svetovalni center za otroke, mladostnike in starše Ljubljana |
| Maja Božič Kranjc | zaposlena Univerzitetni klinični center Ljubljana |
| Maja Smrdu | zaposlena Zdravstveni dom Koper |
| Manja Rančigaj Gajšek | zaposlena Univerzitetni klinični center Ljubljana |
| Marjeta Bratkovič | zaposlena Zdravstveni dom Krško |
| Marjeta Horvat Fajdiga | zaposlena Zdravstveni dom Jesenice |
| Marjeta Orešnik Žalig | zaposlena Ambulanta za klinično psihologijo |
| Marjetka Polak | zaposlena Psihiatrična bolnišnica Vojnik |
| Martina Bürger Lazar | zaposlena Univerzitetni inštitut za rehabilitacijo RS – Soča  |
| Maša Naraločnik Sinur | zaposlena Zdravstveni dom Velenje |
| Matej Peljhan | zaposlen Nove perspektive, klinični psiholog, Matej Peljhan s.p. |
| Mateja Hudoklin | zaposlena Svetovalni center za otroke, mladostnike in starše Ljubljana |
| Mateja Naglič | zaposlena Zdravstveni dom dr. Julija Polca v Kamniku |
| Mateja Sever | zaposlena Splošna bolnišnica Novo mesto |
| Mateja Zelenc | zaposlena Zdravstveni dom Idrija |
| Matija Breznik | zaposlen Zdravstveni dom Kranj |
| Matjaž Copak | zaposlen Univerzitetna psihiatrična klinika Ljubljana |
| Milena Srpak | zaposlena Psihiatrična bolnišnica Ormož |
| Mira Karas | zaposlena Zdravstveni dom Lendava |
| Mojca Hribar Damiš | zaposlena Univerzitetni inštitut za rehabilitacijo RS – Soča |
| Mojca Šoštarič Zvonar | zaposlena Univerzitetna psihiatrična klinika Ljubljana |
| Natalija Baumgartner | zaposlena Svetovalni center za otroke, mladostnike in starše Ljubljana |
| Nataša Garantini | zaposlena Psihiatrična bolnišnica Vojnik |
| Nina Bras Meglič | zaposlena Univerzitetni inštitut za rehabilitacijo RS - Soča |
| Nuša Leskovšek Pečak | zaposlena Center za klinično psihologijo in psihoterapijo, Nuša Leskovšek Pečak s.p. |
| Nuška Podobnik | zaposlena Psihiatrična bolnišnica Idrija |
| Peter Janjušević | zaposlen Svetovalni center za otroke, mladostnike in starše Ljubljana |
| Petra Bavčar | zaposlena Univerzitetni klinični center Ljubljana |
| Petra Lešnik Musek | zaposlena Univerzitetni klinični center Ljubljana |
| Polona Matjan Štuhec | zaposlena Inštitut za klinično psihologijo in psihoterapijo |
| Polona Žgajnar | zaposlena Zdravstveni dom Škofja Loka |
| Renata Kos Berlak | zaposlena Zdravstveni dom Murska Sobota |
| Rok Holnthaner | zaposlen Zdravstveni dom dr. Antona Drolca Maribor |
| Rok Podkrajšek | zaposlen Psihiatrična bolnišnica Idrija |
| Romana Šantl Šalamun | zaposlena Zdravstveni dom dr. Antona Drolca Maribor |
| Samo Pastirk | zaposlen Zdravstveni dom dr. Adolfa Drolca Maribor |
| Sana Čoderl Dobnik | zaposlena Univerzitetna psihiatrična klinika Ljubljana |
| Sanja Šešok | zaposlena Univerzitetni klinični center Ljubljana |
| Sergeja Lombar Bogataj | zaposlena Psihiatrična bolnišnica Begunje |
| Simona Klemenčič | zaposlena Univerzitetni klinični center Ljubljana |
| Simona Sanda | zaposlena Zdravstveni dom Celje |
| Staša Kušar | zaposlena Zdravstveni dom Kranj |
| Staša Stropnik | zaposlena Univerzitetni klinični center Ljubljana |
| Staša Šafarič Marčec | zaposlena Zdravstveni dom Murska Sobota |
| Svetlana Logar | zaposlena Univerzitetni inštitut za rehabilitacijo RS - Soča |
| Špela Hvalec | zaposlena Psihiatrična bolnišnica Idrija |
| Tina Zadravec | zaposlena Univerzitetna psihiatrična klinika Ljubljana |
| Tristan Rigler | zaposlen Univerzitetna psihiatrična klinika Ljubljana |
| Urša Čižman Štaba | zaposlena Univerzitetni inštitut za rehabilitacijo RS - Soča |
| Valentina Stefanova Kralj | zaposlena Univerzitetni klinični center Ljubljana |
| Valerija Bužan | zaposlena Zdravstveni dom dr. Franca Ambrožiča Postojna |
| Vedrana Đurašin | zaposlena Univerzitetni klinični center Ljubljana |
| Vesna Krkoč | zaposlena Univerzitetni klinični center Ljubljana |
| Vesna Rupnik | zaposlena Psihiatrična bolnišnica Idrija |
| Vislava Globevnik Velikonja | zaposlena Univerzitetni klinični center Ljubljana |
| Vlasta Rusjan Ritmanič | zaposlena Ministrstvo za notranje zadeve, Policija |
| Zlatka Jakopec | zaposlena Univerzitetni klinični center Maribor |

1. *Opomba: kandidat lahko doseže največ 6 točk; potrdilo lahko izda predstojnik oddelka ali mentor; dosežek, ki je trajal manj, kot je določeno (0,5 meseca), se točkuje z 0 točkami; šteje se, da je dosežek trajal 0,5 meseca, če je trajal strnjeno vsaj 10 delovnih dni; dela v času pripravništva in dela v okviru redne zaposlitve psihologa v zdravstveni dejavnosti ni mogoče uveljavljati kot dodatno izpopolnjevanje; izpopolnjevanje, ki je obvezni del dodiplomskega usposabljanja, se ne točkuje* [↑](#footnote-ref-1)
2. *Opomba: če je kandidat naveden na prvem mestu, se dodeli polno število točk, če v nadaljevanju, pa polovica točk. Vlagatelj mora obvezno priložiti dokazilo o aktivni udeležbi kandidata (program srečanja, izsek iz zbornika srečanja ali potrdilo o aktivni udeležbi, iz katerega je razvidno število avtorjev in prispevek). Upošteva se tudi potrdilo o sprejemu prispevka na udeležbi, ki še bo. Ko je prispevek objavljen, pa navedeno potrdilo ne velja več.* [↑](#footnote-ref-2)
3. *Opomba: vlagatelj, ki uveljavlja tovrstni dosežek kandidata, mora obvezno priložiti članek in kolofon ter kazalo revije. Če članek še ni bil objavljen, se upošteva tudi potrdilo o sprejemu članka v objavo, ko je članek objavljen, pa navedeno potrdilo ne velja več. Če je članek dosegljiv izključno na svetovnem spletu (www.), mora vlagatelj priložiti izpis članka in naslov spletne strani, kjer se članek nahaja, upošteva pa se, če ga je mogoče v trenutku vrednotenja na spletu preveriti. Če je kandidat naveden na prvem mestu, se dodeli polno število točk, če v nadaljevanju pa polovica točk.* [↑](#footnote-ref-3)
4. *Opomba: če je kandidat naveden na prvem mestu, se dodeli polno število točk, če v nadaljevanju, pa polovica točk. Vlagatelj, ki uveljavlja tovrstni dosežek, mora obvezno priložiti poglavje, kolofon, iz katerega je razvidno, da je monografija izdana pri verificirani založbi in ima ISBN številko. Če je monografija dosegljiva izključno na svetovnem spletu (www.), mora vlagatelj priložiti izpis poglavja in naslov spletne strani, kjer se poglavje nahaja, upošteva pa se, če ga je mogoče v trenutku vrednotenja na spletu preveriti. Znanstvena monografija: znanstvena monografija je publikacija, v kateri se znanstveno, sistematično, izčrpno in vseobsegajoče obravnava posamezni problem, vprašanje ali predmet, oseba ali dogodek, v enem zvezku oziroma v določenem številu zvezkov, ki se objavljajo istočasno ali v vnaprej določenem časovnem obdobju. Publikacija mora biti recenzirana in imeti vse predpisane elemente za pridobitev CIP in ISBN (ISMN).* [↑](#footnote-ref-4)